**第十一屆臺南文學獎得獎作品集**

**古典詩**

**首獎**

**陳亭佑 〈臺南日常憶寫三章〉**

**床母香初夏以來，因疫氣非常之警，舟車偃息，市井多閟，思**

**為雜詠三章，遙寄南臺，意向所之，固非徒為憶舊而已。**

西港刈香

王醮今科正值期，諸村簫鼓竟遲遲。

鹿門關柝猶相警，鯉穴晴陰未可知。

忍看民心成隔絕，何嘗天筭有參差。

舷邊我欲同添載，遠望靈風祝及時。

**西港香例赴鹿耳門請聖母鑑醮，又相傳慶安宮位處鯉魚穴。本**

**科送王因疫情延期，王船多書有順風相送之語。**

神農街

班車又過水仙宮，誰爇爐香數點紅。

回首前塵殊未杳，朵頤他日亦堪雄。

春秋漫續長街意，鼎鑊能兼眾味工。

豈學老饕思作賦，盤飧喜與向時同。

**東坡曾作老饕賦。杜甫：盤飧市遠無兼味。今略改之。**

南瀛天文館

猶記人天對影行，只今唯賸遠空清。

蓬山暗鎖雲如故，禹步仍憐世不平。

重啟樓廊宜有兆，靜觀河漢信多情。

斗杓西轉新秋夜，應許鵬飛放眼明。

**該館在大內丘陵區，可供夜間觀測。**

**優等**

**吳忠勇 〈臺灣文學作家三詠〉**

府城- 葉石濤

紅樓夢遠亦多情，八秩依然勤筆耕。

跡寄蓮池忘寵辱，稿刊梨棗盡哀榮。

何堪落拓文壇隱，尚憶諧談冤案驚。

妙手思將塵世繪，縈懷最是鳳凰城。

**註：葉氏創作歷經臺、日、中三種語文思考之轉換，由讀抄紅**

**樓夢學中文。因「知匪不報」罪名判刑，創作中斷近**15 **年。**

**戰後擔任國小教師**46 **年，移居蓮池潭。**

佳里興- 吳新榮

三月驚聞洪水來，海氛鶴唳宦心灰。

每憐紅淚緣偏盡，未必青風夢已摧。

橘井施民如澍澤，閭閻采俗屈雄才。

遙知七子詩聲壯，吐屬都教響似雷。

**註: 吳新榮為北門七子之首，於**228 **事件後之**3 **月**20 **日因有**

**感國府大屠殺，而寫下洪水一詩。小雅園為其故居，曾於此組**

**「佳里青風會」作為文友談藝處，影響日後「鹽分地帶」文學**

**發展，亡妻記為其重要著作之一。**

大目降- 楊逵

戲言潤格勝千金，孤島時看星漢沉。

陷獄家書難見日，餘生鶼鰈幸同林。

首陽棲隱高懷抱，活計維艱老病侵。

久矣斯人乘鶴去，玫瑰骨傲到而今。

**註：楊逵曾云：「和平宣言五、六百字，關我十五年，平均一**

**個字關十天，這可能是全世界最貴的稿費。」其於綠島始學中**

**文寫作，許多信亦被扣留，出獄後將歸還之書信出版《綠島家**

**書》，**1976 **年國中國文教科書收錄〈壓不扁的玫瑰花〉。**

**佳作**

**陳文峯 〈南都三味〉**

一、海鹽

瓦盤鱗砌似蛟潛，截浪九蒸收鹵鹽。

碎錦塍頭凝雪細，堆瓊海角簇峰尖。

功成汗下勞方息，饋饗津生性益恬。

百味調和盡甘旨，南瀛珍錯勸加添。

二、嶺梅

壓山鬱靄慘如灰，破凍先聲綻玉梅。

鵲報春心芳訊鬧，月移花影暗香偎。

含英毓秀期多子，益氣調元薦巧媒。

預擬楠西好時節，望林止渴更相催。

三、竹蔗

植蔗苦辛思後甘，漉漿煉蜜譽天南。

別腸敢勸人耽愛，五味獨鍾情更酣。

潤餅鬆糕亦豐美，炙牛爆鱔自醇醰。

府城鼎饋嘗焉足，喜得鮮甜詠再三。

**案：《本草綱目》引王灼《糖霜譜》云：「蔗有四色：曰杜蔗，**

**即竹蔗也，**緑**嫩薄皮，味極醇厚，專用作霜。」**

**佳作**

**林恆範 〈己亥年與日本筆友遊臺南〉**

六月二十六日

半年魚雁今謀面，對笑寒暄上月臺。

高鐵初乘仍睡去，小黃久坐漸聊開。

杏壇躲雨聽麻雀，御匾流金念逸才。

拍照途經林百貨，前人創立後人來。

**注：**

1. **小黃：計程車的暱稱。**

2. **杏壇：**全**臺首學。**

3. **逸才：孔子。**

4. **前人、後人：昭和時代的日本人、現今的日本人**

六月二十七日

顛簸公車忽到站，老街信步見門牆。

巍巍樹屋纏光影，赫赫洋行剩殿堂。

字似真卿尤綺麗，房因禹錫更芬芳。

奈何閉館人將散，沾水揮毫急就章。

**注：**

1. **德記、東興洋行雖經修復，但周圍許多部分還是消失了。**

2. **書法家朱玖瑩最擅長顏真卿的字。**

3. **逸才：孔子。**

4. **前人、後人：昭和時代的日本人、現今的日本人**

六月二十八日

兜風就要租摩托，戲院臨停找午餐。

久仰皆由看畫板，獨吞不愧愛魚丸。

微糖攪拌喝珍奶，老嫗招呼送玉蘭。

聞道金城逾億載，過橋故意拍欄杆。

**注：**

1. **戲院、畫板：全美戲院的手繪畫板。**

2. **獨吞：連我的份也吃了。**

3. **逾億載：**1876 **年完工時就是億載金城，所以現在是億載以上了。**

4. **橋連接著億載金城的入口，下有護城河。**

5. **拍欄杆：看看拍了會不會垮。**

**佳作**

**鄭世欽〈安平詠懷三首〉**

過安平樹屋

百年貨殖溯潮痕，殊景渾疑塔普論（**注**）。

壁壞無妨根屈曲，樹深難隔鳥啼喧。

方倉興廢誰為主，鐵磴往來人似猨。

回首天風歸袂底，細聽猶有海波翻。

**注：樹屋景觀酷似吳哥窟塔普論寺。**

遊林默娘公園

法水搖煙入海濛，聽濤靈石耳偏聰。

呴唇泡幻扶遙夢，掣手鳶高藉好風（**注**）。

商楫熙攘成既往，慈光浩蕩覺渾同。

真如亙古長天月，弦望有明今不窮。

**注：公園內常有人放風箏、吹泡泡，親子同樂。**

聆安平追想曲

青春去我似君征，追想安平尚有聲。

興怨深閨頻淚墮，代庖詞客已愁烹。

空悲逐浪一輪月，曾照望歸兩世情。

膾炙傳奇茶飯後，更無入港柝鑼鳴。